Diari Oficial de la Generalitat Valenciana


Sumari del DOGV 9728, del 20-11-2023 (2023/11818)

Extracte de la Resolució de 19 d'octubre de 2023, del president de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals de documentalista en l'INVASSAT.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11552


Data del document
:   25-10-2023

Organisme emissor
:   Institut Valencià de Seguretat i Salut en el Treball

Tipus de document
:   Extracte

Anàlisi jurídica

 Descriptors 

:   * Institut Valencià de Seguretat i Salut en el Treball

Extracte de la Resolució de 19 d'octubre de 2023, del president de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals de documentalista en l'INVASSAT. [2023/11046]  
BDNS (identif.): 727228.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/727228  
  
Així mateix, està disponible en l'adreça web:  
http://www.INVASSAT.es.  
  
Primer. Beneficiaris  
Documentalistes amb títol de grau en Informació i Documentació o de diplomatura en Biblioteconomia i Documentació o llicenciatura en Documentació o del títol universitari oficial de grau equivalent d'acord amb els plans d'estudi vigents o titulació equivalent, expedit o homologat per les autoritats espanyoles corresponents i que no hagen passat més de cinc anys des de la seua obtenció.  
  
Segon. Finalitat  
Convocar concurs públic per a la concessió d'una beca per a la realització de pràctiques professionals de documentalista adscrit al Servei d'Assistència i Promoció de l'INVASSAT.  
  
Tercer. Bases reguladores  
L'Ordre 1/2019, de 9 de gener, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de beques per a la realització de pràctiques professionals en l'Institut Valencià de Seguretat i Salut en el Treball (INVASSAT); el Decret 132/2009, de 4 de setembre, del Consell, pel qual es regula la concessió de beques; l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II, de les beques de pràctiques professionals, del Decret 132/2009; les disposicions bàsiques contingudes en la Llei 38/2003, de 17 de novembre, general de subvencions, i els preceptes de desenvolupament reglamentari d'aquests recollits en el Reial decret 887/2006, de 21 de juliol; les prescripcions contingudes en l'articulat de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en allò no previst per aquest, els preceptes que no tinguen caràcter bàsic de la Llei 38/2003, general de subvencions, i el seu reglament de desenvolupament.  
  
Quart. Dotació pressupostària  
Línia de subvenció S0835, «Beques de formació», del capítol IV del pressupost de despeses de l'INVASSAT:  
Any 2023: 1.223,17 euros.  
Any 2024: 13.454,87 euros, que queda condicionat a l'existència de crèdit adequat i suficient per a atendre aquesta anualitat en el pressupost 2024.  
  
Cinqué. Termini de presentació de sol·licituds  
El termini de presentació de sol·licituds serà de 15 dies naturals comptats des de l'endemà de la publicació d'aquesta resolució en el Diari Oficial de la Generalitat Valenciana.  
  
Sisé. Altres dades  
Compatibilitat: la condició de becari o becària no implicarà cap vinculació laboral o administrativa amb l'INVASSAT, i tant la seua concessió com el seu aprofitament seran incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i la dedicació de la beca o que impedisca el compliment de les obligacions derivades del normal desenvolupament d'aquesta. Presentació de sol·licituds davant el Registre telemàtic de la Generalitat Valenciana.  
Instrucció i avaluació de sol·licituds: la selecció dels aspirants s'efectuarà mitjançant la valoració de mèrits, de conformitat amb l'expedient acadèmic, coneixement de valencià, coneixement d'idiomes de la UE, coneixements addicionals i entrevista personal.  
Es constituirà una borsa de reserva, prioritzada per ordre decreixent de puntuació.  
  
València, 25 d'octubre de 2023.- El director general de Treball, Cooperativisme i Seguretat Laboral de l'INVASSAT: Andrés Lluch Figueres.